Prijepolje, 19.03.2025. godine

U skladu sa ugovorom o saradnji zaključenim između Opštine Prijepolje i Fondacije Ana i Vlade Divac, a u okviru projekta “Divac poljoprivredni fondovi – Prijepolje 2025.” - Fondacija “Ana i Vlade Divac” u saradnji sa Opštinom Priepolje, raspisuje:

**KONKURS ZA DODELU BESPOVRATNIH SREDSTAVA ZA RAZVOJ PLASTENIČKE PROIZVODNJE NA TERITORIJI OPŠTINE PRIJEPOLJE U 2025.GODINI**

Konkursom je planirana podrška najmanje 20 poljoprivrednika, koji imaju registrovano poljoprivredno gazdinstvo na teritoriji Opštine Prijepolje, sa ciljem da osnaže porodice i da im se omogući ekonomsko jačanje. Ukupna raspoloživa sredstva po ovom konkursu su 5.600.000 dinara.

**Pravo učešća na ovom konkursu imaju:**

* Fizička lica, **nosioci registrovanog porodičnog poljoprivrednog gazdinstva** sa teritorije Opštine Prijepolje
* Poljoprivrednici koji žele da otpočnu ili prošire svoj posao vezan za plasteničku proizvodnju
* Koji su direktno odgovorni za pripremu i realizaciju posla, a ne da deluju u svojstvu posrednika

**Predmet podsticajnih sredstava**: Pomoć nije u novcu nego u robi i podrazumeva nabavku plastenika za biljnu proizvodnju.

Karakteristike plastenika za koje podnosilac prijave može da konkuriše su:

1. Dimenzije 5X10m, pocinkovana konstrukcija, sistem za navodnjavanje, garancija na konstrukciju i foliju, bočna vrata za provetravanje
2. Dimenzije 5X15m, pocinkovana konstrukcija, sistem za navodnjavanje, garancija na konstrukciju i foliju, bočna vrata za provetravanje

**Napomena:** Potencijalni dobitnici donacije imaju obavezu da učestvuju sa sopstvenim sredstvima u visini **do 10% ukupne vrednosti** doniranog plastenika, u zavisnosti od broja prijavljenih.

Očekivano učešće korisnika je do 10% od ukupne vrednosti doniranog plastenika, u zavisnosti od ponude koju dostavi najpovoljniji dobavljač u procesu nabavke. U cenu plastenika je uključena isporuka i montaža plastenika, dok su korisnici u obavezi da obezbede pristup i prevoz do parcele u zavisnosti od pristupačnosti parcele, prethodnu pripremu zemljišta za postavljanje plastenika, kao i iskopavanje bočnih kanala potrebnih za postavljanje plastenika.

Očekivano vreme montaže plastenika je 60 dana od dana potpisivanja ugovora.

**OBAVEZNA KONKURSNA DOKUMENTACIJA:**

1. Obrazac prijave na konkurs (Obrazac br.1)
2. Pristanak za obradu podataka o ličnosti (Obrazac br.2)
3. Očitana kopija važeće lične karte podnosioca prijave, kao i za sve punoletne članove domaćinstva navedene u prijavi.
4. Potvrda o aktivnom statusu poljoprivrednog gazdinstva za 2025.godinu
5. Izvod iz biljne i životinjske strukture za 2025.godinu za poljoprivredno gazdinstvo- podnosioca prijave
6. Potvrda o zaposlenosti, odn.nezaposlenosti
	1. Za svezaposlene članove domaćinstva – potvrda od poslodavca o zaposlenju sa **prosečnom visinom ličnog dohotka** (za zadnja tri meseca)
	2. Za penzionere – kopija zadnjeg čeka od penzije
	3. Za nezaposlene članove porodičnog domaćinstva – potvrdu o nezaposlenosti od Nacionalne službe za zapošljavanje (za prijavljena lica)
	4. Za lica koja nisu na evidenciji Nacionalne službe za zapošljavanje, overena izjava dva svedoka o nezaposlenosti
	5. Za studente potvrda o upisanoj tekućoj godini
	6. Za maloletne članove domaćinstva kopija zdravstvene knjižice
7. Za samohranog roditelja – potvrda o smrti bračnog druga ili rešenje o razvodu braka ili overena izjava data pod punom krivičnom i materijalnom odgovornošću da sam brine o deci/detetu bez pomoći drugog roditelja, potvrđena overenim izjavama dva svedoka
8. Potvrda da su izmirili obaveze po osnovu lokalnih javnih prihoda lokalna poreska administracija, Opština Prijepolje

**DODATNA KONKURSNA DOKUMENTACIJA:**

1. Ukoliko lice – podnosilac prijave ili član domaćinstva ima obrazovanje u oblasti poljoprivrede, dostavlja diplomu o stečenom obrazovanju u oblasti poljoprivrede
2. Ukoliko lice – podnosilac prijave, tj.gazdinstvo ima razvijenu preradu, tj.finalni proizvod, dostavlja potvrdu (diplome/etikete i sl.)

**POSTUPAK SPROVOĐENJA KONKURSA:**

Dostavljene prijave će biti administrativno i komisijskii proverene od strane komisije koju čine predstavnici Opštine Prijepolje i Fondacije Ana i Vlade Divac. Zajednička komisija razmatra prijave na konkurs, utvrđuje ispunjenost uslova za ostvarivanje prava na podsticaje i vrši rangiranje prijava po uvrđenim kriterijumima.

**KRITERIJUMI ZA BODOVANJE:**

|  |  |  |
| --- | --- | --- |
|  | **Opis kriterijuma** | **Bodovanje** |
| **1.** | Kriterijum | Maksimalan broj bodova: 10 |
| Broj članova domaćinstva | 1 ili 2 člana | 2 bodova |
| 3 ili 4 člana | 4 bodova |
| 5 ili 6 članova | 6 bodova |
| 7 ili 8 članova | 8 bodova |
| 9 i više članova | 10 bodova |
|  | Kriterijum | Maksimalan broj bodova: 10 |
| **2.** | Godine starosti podnosioca prijave – nosioca gazdinstva | Od 18 – 29 godina | 10 bodova |
| Od 30-40 godina | 8 bodova |
| Od 41-50 godina | 5 bodova |
| Preko 51 godine | 3 boda |
| **3.** | Kriterijum | Maksimalan broj bodova: 10 |
| Gazdinstvo ima razvijenu preradu, tj.finalni proizvod (ne uključujući alkoholna pića), uz dostavljenu potvrdu | Da | 10 |
| Ne  | 0 |
| **4.** | Kriterijum | Maksimalan broj bodova: 10 |
| Da li podnosilac Prijave i članovi njegove porodice žive na selu | DA | 10 bodova |
| NE | 0 bodova |
| **5.** | Kriterijum | Maksimalan broj bodova: 10 |
| Prosečna primanja po članu domaćinstva koja potiču iz drugih izvora ne računajući poljoprivrednu delatnost | iznad 20.000din. | 0 bodova |
| od 9.100din. do 20.000din. | 5 bodova |
| od 1001din. do 9.100din. | 8 bodova |
| Do 1000din | 10 bodova |
| **6.** | Kriterijum | Maksimalan broj bodova: 10 |
| Broj izdržavanih članova (deca, đaci, studenti, osobe sa posebnim potrebama i stariji preko 65 godina bez penzije) | Nema izdržavanih | 0 bodova |
| 1 ili 2 člana | 5 bodova |
| 3 i više | 10 bodova |
| **7.** | Kriterijum | Maksimalan broj bodova: 10 |
| Jednoroditeljska domaćinstva | uz priloženu dokumentaciju koja dokazuje samohranost | 10 bodova |
| **8.** | Kriterijum | Maksimalan broj bodova: 10 |
| Nosilac domaćinstva je žena |  | 10 bodova |
|  **9.**  | Kriterijum | Maksimalan broj bodova: 10 |
| Podnosilac prijave ili član gazdinstva ima obrazovanje u oblasti poljoprivrede | Da  | 10 bodova |
| Ne  | 0 bodova |
|  | Kriterijum | Maksimalan broj bodova: 10 |
| **10a** | Koliko tražena donacija doprinosi trenutnim kapacitetima gazdinstva? |  | 5 bodova najviše |
| **10b** | U kolikoj meri će gazdinstvo biti tržišno orijentisano nakon prijema tražene donacije? |  | 5 bodova najviše |
| **Ukupan broj bodova:**  | **100** |

NAPOMENA: Odabrani korisnici biće u obavezi da svoj deo učešća u visini do 10% ukupne vrednosti plastenika uplate u roku od 3 dana od potpisivanja ugovora. Tek nakon izvršene uplate, korisnik stiče pravo na montažu plastenika.

Ukoliko korisnik ne uplati svoj deo učešća, predmet nabavke ce biti dodeljen sledećem korisniku iz preliminarne liste koji uplati svoj deo učešća.

Pozivamo sve zainteresovane koji zadovoljavaju osnovni kriterijum, tj. koji imaju registrovano poljoprivredno gazdinstvo na teritoriji Opštine Prijepolje, da se prijave tako što će popuniti PRIJAVU, uz koju treba dostaviti kompletnu propratnu dokumentaciju.

Konkurs je otvoren od **19.03.** do **02.04. 2025.godine** u 16 časova.

**Napomena:** Sve prijave koje stignu posle 02.04. 2025. godine neće biti uzete u razmatranje.

PRIJAVU možete preuzeti u uslužnom centru opštinske uprave, kao i putem interneta sa sajta: [www.divac.com](http://www.fondacijadivac.org) i www.prijepolje.ls.gov.rs.

Popunjenu PRIJAVU, sa neophodnom pratećom dokumentacijom, poslati na adresu :

FONDACIJA “ANA I VLADE DIVAC”

Ul. Ilije Garašanina br. 53a/7, 11120 Beograd

sa naznakom**: “Za Konkurs Divac poljoprivredni fondovi - PRIJEPOLJE 2025.”**

**kontakt telefon 011/3341667**